Aruidus, Dei gracia episcopus Aboensis. Sincera dileccione premissa perpetuam in Domino salutem. Venerabiles viri, amici charissimi, optamus magnopere descensum vestrum ad predium Hwlkis, prandiium ibidem non propter delicias, set pro temporis aliquali decisione, die beatj Luce ewangeliste, Domino concedente vobiscum expleturj, vbi et de prebenda beatj Laurentij, iam post mortem dominj Andree pie mencionis vacante, inuicem conferre possumus et tractare. In Christo felicissime viuite et valete. Raptim ex castro Kustis die martis post Calixti anno Domini mdxv, nostro sub signeto. Adress: Venerabilibus plurimumque circumspectis viris dominis et magistris Paulo Schell, alme ecclesie nostre Aboensis preposito dignissimo, ceterisque eiusdem ecclesie canonicis, fratribus nobis sincerissimis.